
  PATVIRTINTA
                                                                                                          Kėdainių rajono savivaldybės 
                                                                                                          administracijos direktoriaus 
                   2025 m. lapkričio d. 4
                                                                                                          įsakymu Nr. AD-1-1182

KĖDAINIŲ RAJONO SAVIVALDYBĖS ADMINISTRACIJOS VEIKLOS VALDYMO GERINIMO PROCESO APRAŠAS 


I SKYRIUS
BENDROSIOS NUOSTATOS

1. Kėdainių rajono savivaldybės administracijos (toliau – KRSA) veiklos valdymo gerinimo proceso (P2) savininkas – vadovybės atstovas kokybei.
2. Šio proceso pagrindiniai turinio elementai, orientuoti į KRSA veiklos kokybės ir efektyvumo nuolatinį gerinimą:
2.1. rizikų valdymas;
2.2. vidaus auditas;
2.3. veiklos gerinimas;
2.4. vadybos vertinamoji analizė (toliau – VVA).
3. Veiklos valdymo gerinimui skirtas monitoringas ir matavimas yra susietas su kokybės tikslais bei priskiriamas procesui „P1. Veiklos planavimas, organizavimas ir atskaitomybė“ ir vykdomas vadovaujantis Strateginio planavimo Kėdainių rajono savivaldybėje organizavimo tvarkos aprašu[footnoteRef:1].  [1:  Kėdainių rajono savivaldybės strateginio valdymo organizavimo tvarkos aprašas, patvirtintas Savivaldybės tarybos 2023 m. gruodžio 22 d. sprendimu Nr. TS-353, TS-353 “Dėl Kėdainių rajono savivaldybės strateginio valdymo organizavimo tvarkos aprašo patvirtinimo”] 


II SKYRIUS
TERMINAI IR JŲ APIBRĖŽTYS, SĄVOKOS, SUTRUMPINIMAI

4. Pagrindiniai šiame proceso apraše vartojami terminai ir jų apibrėžtys, sąvokos ir sutrumpinimai, kurie neapibrėžti Kokybės vadove arba kituose Administracijos kokybės vadybos sistemos (toliau – KRSA KVS) dokumentuose:
4.1. Atitiktis – reikalavimo įvykdymas.
4.2. Auditas – sistemingas, nepriklausomas ir dokumentuotas procesas objektyviems įrodymams gauti ir objektyviai jiems įvertinti, siekiant nustatyti audito kriterijų atitikimo laipsnį.
4.3. Audito išvada – audito rezultatas, gautas atsižvelgus į audito tikslus ir visus audito radinius.
4.4. Audito įrodymai – įrašai, fakto patvirtinimai ar kita informacija, kuri yra svarbi audito kriterijams ir patikrinama.
4.5. Audito kriterijai –  procedūrų arba reikalavimų visuma, naudojama kaip etalonas, su kuriuo lyginami objektyvūs įrodymai.
4.6. Audito programa – vienas arba daugiau auditų, suplanuotų tam tikram laikui ir skirtų konkrečiam tikslui.
4.7. Kokybės vadybos sistemos vidaus auditų vadovas – KRSA Švietimo, kultūros ir sporto skyriaus vyr. specialistas.
4.8. Audito radiniai – surinktų audito įrodymų, atsižvelgiant į audito kriterijus, įvertinimo rezultatai.
4.9. Audituojamasis – struktūrinis padalinys arba darbuotojas, kuris yra audituojamas.
4.10. Gerinimo galimybė – audito išvados (-ų) pagrindu suformuluotas auditoriaus siūlymas, ką reikia keisti, siekiant išspręsti atliekant auditą nustatytas problemas, tobulinti audituojamojo subjekto (-ų) veiklą.
4.11. Grįžtamasis ryšys – nuomonės ir domėjimasis produktu, paslauga ar skundų valdymu.
4.12. Kokybės gerinimas – kokybės vadybos dalis, skirta gerinti gebėjimą įvykdyti kokybės reikalavimus.  
4.13. Koregavimas – veiksmas nustatytai neatitikčiai pašalinti.
4.14. Korekcinis veiksmas – veiksmas neatitikties priežasčiai pašalinti ir pasikartojimui išvengti.
4.15. Neatitiktis – reikalavimo neįvykdymas.
4.16. Nuolatinis gerinimas – kartojama veikla veiksmingumui gerinti.
4.17. Prevencinis veiksmas – veiksmas, skirtas galimos neatitikties ar kitos nepageidaujamos potencialios situacijos priežasčiai pašalinti.
4.18. Rizikos valdymas – rizikos atžvilgiu koordinuota organizacijos valdymo ir kontrolės veikla: rizikos veiksnių identifikavimas, analizė, vertinimas, rizikos valdymo veiksmų ir priemonių parinkimas ir įgyvendinimas.

III SKYRIUS
RIZIKŲ VALDYMAS

5. KRSA rizikos atžvilgiu vykdo koordinuotą organizacijos valdymo ir kontrolės veiklą, į kurią įeina: rizikos veiksnių identifikavimas, analizė, vertinimas, rizikos valdymo veiksmų ir priemonių parinkimas ir įgyvendinimas. KRSA rizikas valdo:
5.1. įgyvendindama Vidaus kontrolės politiką[footnoteRef:2], taikydama rizikų fiksavimo lentelę (įrankį) ir integruodama rizikų valdymą į visus procesus; [2:  KRSA vidaus kontrolės politika, patvirtinta KRSA direktoriaus 2022 m. kovo 2 d. įsakymu Nr. AD-1-236, https://kedainiai.lt/teisine-informacija/teises-aktu-paieska/1388/act7355?sqid=56da6c0df8c2d5d0258e613721990423045b32ac, https://kedainiai.lt/teisine-informacija/teises-aktu-paieska/1388/act7356?sqid=c42aab1b254d79cf88e4039b99f1474a729d234c

] 

5.2. įgyvendinama rizikų valdymu pagrįstus dokumentus, t. y.: Savivaldybės strateginio planavimo dokumentai (įskaitant programas), Ekstremaliųjų situacijų prevencijos priemonių planas; KRSA darbuotojų veiksmų kilus gaisrui planas; KRSA korupcijos prevencijos veiksmų planas; KRSA administracinės naštos mažinimo planas; darbuotojų saugos ir sveikatos dokumentai; priešgaisrinės saugos dokumentai; aplinkos apsaugos dokumentai; civilinės saugos dokumentai; mobilizacijos dokumentai; informacinės saugos ir kiti dokumentai. 

[bookmark: _Toc132599411]IV SKYRIUS
VIDAUS AUDITAS

PIRMASIS SKIRSNIS
BENDRIEJI REIKALAVIMAI
 
6. KRSA vidaus auditas, skirtas įgyvendinti Lietuvos Respublikos vidaus kontrolės ir vidaus audito įstatymo nuostatas, vykdomas vadovaujantis Centralizuoto vidaus audito skyriaus vidaus audito metodika[footnoteRef:3]. [3:  KRSA Centralizuoto vidaus audito skyriaus vidaus audito metodika, patvirtinta KRSA direktoriaus 2024 m. balandžio 12 d. įsakymu Nr. AD-1-276, https://kedainiai.lt/teisine-informacija/teises-aktu-paieska/1388/act7354?sqid=95b741ed9a59dc56d049c930677ea99350dfd73b
] 

7. KRSA kokybės vadybos sistemos (toliau – KRSA KVS) vidaus auditas, skirtas standarto LST EN ISO 9001:2015 „Kokybės vadybos sistemos. Reikalavimai“ (toliau – ISO 9001) reikalavimų įgyvendinimui, vykdomas vadovaujantis šiuo aprašu. Šis aprašas toliau detalizuoja reikalavimus, susijusius tik su KRSA kokybės vidaus auditu.

ANTRASIS SKIRSNIS
EINAMŲJŲ METŲ KRSA KVS VIDAUS AUDITŲ PROGRAMOS RENGIMAS IR VIDAUS AUDITO PLANAVIMAS
 
8. KRSA Švietimo, kultūros ir sporto skyriaus vyr. specialistas (toliau – KVS vidaus auditų vadovas), atsižvelgdama į KRSA KVS procesų svarbą ir įtaką veiklos kokybei, informaciją apie procesų būklę ir vadovaudamasi buvusių KRSA KVS išorės / vidaus auditų ataskaitomis iki sausio 31 d. parengia KRSA einamųjų metų KVS auditų programą ir įsakymo dėl programos patvirtinimo projektą. 
9. Konkretaus KRSA KVS auditui atlikti auditorius parenkamas iš KRSA direktoriaus įsakymu patvirtinto KVS vidaus auditorių sąrašo. Vidaus auditoriai parenkami atsižvelgiant į tai, kad vidaus auditoriai neaudituotų struktūrinių padalinių, kuriuose atlieka savo tiesiogines pareigas, tačiau turi pakankamai audituojamos srities žinių. 
10. Vidaus auditoriai privalo žinoti auditavimo principus ir metodus, KRSA KVS reglamentuojančius dokumentus, KRSA veiklą reglamentuojančių teisės aktų reikalavimus. Prireikus, pavyzdžiui, esant nepakankamai auditorių kompetencijai ar norint paskirti naujus vidaus auditorius, gali būti organizuojami vidiniai arba išoriniai vidaus auditorių mokymai. Šiuos mokymus organizuoja KVS vidaus auditų vadovas. 
11. KRSA KVS einamųjų metų vidaus auditų programa ir įsakymas dėl programos patvirtinimo derinami su procesų savininkais, KRSA KVS auditorių, kuriems audito programoje priskirtas auditų atlikimas, struktūrinių padalinių vadovais. KRSA KVS einamųjų metų vidaus auditų programą iki vasario 15 d. tvirtina KRSA direktorius. 
12. Neplaniniai vidaus auditai gali būti atliekami dėl pokyčių KRSA KVS, norint patikrinti atliktų veiksmų rezultatyvumą, esant svarbiems KRSA veiklos, struktūros pokyčiams, KRSA veiklą reglamentuojančių teisės aktų pokyčiams ar kitais nenumatytais atvejais. Neplaniniam auditui inicijuoti KVS vidaus auditų vadovas rengia KRSA direktoriaus įsakymo projektą, kuriame nurodomi audito tikslai, kriterijai, vieta, laikas, auditoriai, audituojami struktūriniai padaliniai ir procesai. 
13. Vidaus auditorius, kuriam KRSA KVS vidaus audito programoje priskirta atlikti auditą, derina su audituojamų struktūrinių padalinių vadovais tikslias vidaus audito atlikimo datas. Konkrečios audito atlikimo datos pradedamos derinti ne vėliau kaip prieš 15 darbo dienų iki metų KRSA KVS einamųjų metų vidaus audito programoje numatytų preliminarių vidaus audito atlikimo terminų pradžios.
14. Vidaus auditoriai, vadovaudamiesi šiuo aprašu, ruošiasi vidaus auditui. Pasiruošimas apima su audituojama sritimi susijusių KVS dokumentų, apimant KRSA veiklą reglamentuojančių vidinių ir išorinių teisės aktų, audituojamos srities praėjusių metų audito ataskaitų nagrinėjimą, vidaus audito kriterijų nustatymą (įskaitant vadovavimąsi šio aprašo 2 priede pateikta KVS vidaus auditų matrica) ir vidaus audito klausimyno, kurio forma pateikta šio aprašo 4 priede, rengimą. Vidaus audito klausimynas el. paštu derinamas su audituojamų procesų savininkais, struktūrinių padalinių vadovais. Vidaus audito klausimyną tvirtina KVS vidaus auditų vadovas.

TREČIASIS SKIRSNIS
KOKYBĖS VIDAUS AUDITO ATLIKIMAS 

15. Atvykus į audituojamą struktūrinį padalinį arba vidaus auditą atliekant nuotoliniu būdu (informacinėmis ryšio technologinėmis priemonėmis), vidaus auditorius pristato vidaus audito eigą ir trukmę, nurodo audito tikslą, reikalavimus, suderina baigiamojo susitikimo laiką ir kitus organizacinius klausimus, atsako į audituojamųjų klausimus. Įžanginiame susirinkime dalyvauja audituojamo proceso savininkas, audituojamų struktūrinių padalinių vadovai, prireikus – audituojamų struktūrinių padalinių darbuotojai. 
16. Pasibaigus įžanginiam susirinkimui, vidaus auditorius atlieka vidaus auditą, pildo vidaus audito klausimynus. Vidaus audito metu auditorius tikrina, kaip KRSA KVS atitinka ISO 9001 standarto, išorinių ir vidinių teisės aktų ir kitus reikalavimus, ar pildomi reikiami įrašai, ar darbuotojai laikosi KRSA KVS ir kituose veiklą reglamentuojančiuose dokumentuose nustatytų reikalavimų. Atliekant vidaus auditą gali būti taikomi šie informacijos rinkimo metodai:
16.1. interviu su darbuotojais;
16.2. veiklos ir darbo aplinkos stebėjimas;
16.3. KRSA KVS dokumentų (politikos, tikslų, planų, procesų aprašų ir t. t.) ir kitų vidaus dokumentų vertinamoji analizė;
16.4. įrašų patikra;
16.5. informacijos iš kitų šaltinių (grįžtamosios informacijos iš suinteresuotųjų šalių, išorinio vertinimo rezultatų ir išvadų ir kt.) patikra;
16.6. kiti metodai.
17. Vidaus auditorius vidaus audito klausimynuose fiksuoja informaciją apie audito įrodymus. Nustačius neatitiktį, vidaus auditorius kartu su audituojamuoju aptaria radinius, kad ir auditorius, ir audituojamasis vienodai suprastų problemą ar tobulinimo galimybę. Informacija vidaus audito klausimyne apie neatitiktis turi būti aprašyta detaliai, kad būtų galima tinkamai suformuluoti audito išvadas.

KETVIRTASIS SKIRSNIS
VIDAUS AUDITO ATASKAITOS RENGIMAS IR VEIKSMAI PARENGUS ATASKAITĄ 

18. Vidaus auditorius, remdamiesi vidaus audito klausimynuose užfiksuota informacija, ne vėliau kaip per 5 darbo dienas nuo įvykusio vidaus audito pildo vidaus audito ataskaitą, kurios forma pateikiama šios aprašo 4 priedo skiltyje „Išvados“. Taip užpildytas vidaus audito ataskaitas vidaus auditoriai DBSIS derina su audituotų struktūrinių padalinių vadovais, audituotų procesų savininkais ir KVS vidaus auditų vadove. Suderintą vidaus audito ataskaitą pasirašo auditorius. Pasirašyta vidaus audito ataskaita teikiama susipažinti KRSA direktoriui. 
19. Audituotų procesų savininkai analizuoja užfiksuotų neatitikčių priežastis, nustato ir su vidaus auditoriais suderina korekcinius / koregavimo / prevencinius veiksmus, vadovaudamiesi šio aprašo VI skyriumi. Jeigu proceso savininkui neužtenka kompetencijos arba įgaliojimų nustatytoms neatitiktims išanalizuoti ir / ar pašalinti, šiems klausimams spręsti jis gali inicijuoti susirinkimą su KVS auditų vadove, KRSA direktoriumi, struktūrinių padalinių vadovais. 
20. Vidaus auditorius registruoja atliekant auditą nustatytas neatitiktis, gerinimo galimybes, korekcinius / prevencinius veiksmus vadovaudamasis šio aprašo VI skyriumi.  
21. Atliekant vidaus auditą nustatytoms neatitiktims ir jų priežastims pašalinti skirtų koregavimo ir korekcinių veiksmų įgyvendinimo rezultatyvumą vertina auditą atlikę vidaus auditoriai. Koregavimo ir korekcinių veiksmų rezultatyvumas gali būti vertinamas tikrinant, ar nustatytos neatitiktys nesikartoja, arba prireikus šio aprašo 12 punkte nustatyta tvarka gali būti inicijuojamas neplaninis auditas (pvz., jei buvo nustatyta neatitiktis, galinti sukelti didelę žalą KRSA veiklai, darbuotojams, turtui ar klientams). Koregavimo ir korekcinių veiksmų rezultatyvumo įvertinimas atliekamas vadovaujantis šio aprašo VI skyriuje nustatyta tvarka.
22. [bookmark: _Hlk179986506]KVS vidaus auditų vadovas, gavusi visas praėjusių metų vidaus audito ataskaitas, iki einamųjų metų sausio 31 d. parengia apibendrintą KRSA vidaus audito ataskaitą. Ataskaitoje apibendrinami viso audito rezultatai, nurodomi procesai, struktūriniai padaliniai, kuriuose užfiksuota daugiausia neatitikčių, nurodoma praėjusiais metais atlikus auditą nustatytų neatitikčių, būsena (ištaisytos, neištaisytos), analizuojama, kokios neatitiktys fiksuojamos dažniausiai ir kokios jų priežastys. Apibendrintą vidaus audito ataskaitą KVS vidaus auditų vadovas teikia KRSA direktoriui.
PENKTASIS SKIRSNIS
VIDAUS AUDITO ĮRAŠŲ VALDYMAS
 
23. Siekiant užtikrinti vidaus audito įrašų atsekamumą, visi vidaus audito darbo dokumentai saugomi vadovaujantis Savivaldybės administracijos dokumentacijos planu.
  
V SKYRIUS
VEIKLOS GERINIMAS
 
PIRMASIS SKIRSNIS
NEATITIKČIŲ, KOREGAVIMO IR KOREKCINIŲ VEIKSMŲ VALDYMAS

24. KRSA galimi neatitikčių šaltiniai:
24.1. nukrypimai nuo standarto ISO 9001 reikalavimų;
24.2. nukrypimai nuo Piliečių chartijos, tikslų ir kitų KRSA KVS dokumentų reikalavimų;
24.3. nukrypimai nuo KRSA taikomų teisinių reikalavimų;
24.4. atvejai, kai proceso kokybė netenkina keliamų reikalavimų, nepasiekiami suplanuoti rezultatai, rodikliai.
25. [bookmark: _Hlk135236537]Neatitiktys gali būti nustatomos atliekant procesų analizę (darbuotojų veiklų sąrašų ar kitu pagrindu), KRSA KVS vidaus ir išorės auditą, išorinių institucijų atliekamų patikrinimų metu, nagrinėjant klientų ir kitų suinteresuotųjų šalių skundus, prašymus ar pranešimus, atliekant vidinius patikrinimus ar tarnybinius tyrimus, įskaitant duomenis gautus įgyvendinant Vidaus kontrolės politiką[footnoteRef:4] ir su ja susijusius dokumentus, Kėdainių rajono savivaldybės vietos gyventojų apklausos tvarkos aprašą[footnoteRef:5], Vidiniu teikimo kanalu gautos informacijos apie pažeidimus Administracijoje analizavimo ir tyrimo tvarkos aprašą[footnoteRef:6] bei kitus KRSA lokalius teisės aktus. Taip pat neatitiktis gali nustatyti patys darbuotojai savo ar kito struktūrinio padalinio veikloje.  [4:  KRSA vidaus kontrolės politika, patvirtinta KRSA direktoriaus 2022 m. kovo 2 d. įsakymu Nr. AD-1-236, https://kedainiai.lt/teisine-informacija/teises-aktu-paieska/1388/act7355?sqid=56da6c0df8c2d5d0258e613721990423045b32ac, https://kedainiai.lt/teisine-informacija/teises-aktu-paieska/1388/act7356?sqid=c42aab1b254d79cf88e4039b99f1474a729d234c]  [5:  Kėdainių rajono savivaldybės vietos gyventojų apklausos tvarkos aprašas, patvirtintas Kėdainių rajono savivaldybės tarybos 2025 m. vasario 21 d. sprendimu Nr. TS-20. Prieiga per internetą: https://kedainiai.lt/gyventojui/gyventoju-apklausos-tvarkos-aprasas/1974]  [6:  Vidiniu teikimo kanalu gautos informacijos apie pažeidimus Administracijoje analizavimo ir tyrimo tvarkos aprašas, patvirtintas KRSA direktoriaus 2019 m. gegužės 30 d. įsakymu Nr. AD-1-632, pakeitimas 2024 m. sausio 30 d. įsakymu AD-1-72, prieiga per internetą: https://kedainiai.lt/administracija/praneseju-apsauga/226
] 

26. Galimų neatitikčių pavyzdžiai:
26.1. nukrypimai nuo teisės aktų;
26.2. teisės aktuose, vidiniuose norminiuose dokumentuose, procesų dokumentuose nustatytų terminų nesilaikymas;
26.3. atliekant tam tikrą veiklą pildomos ne tos formos (negaliojančios, ne tam skirtos) arba formos visai nepildomos;
26.4. dirbama ne pagal apraše, metodikoje, taisyklėse, nustatytą tvarką;
26.5. dokumentų pildymas, sistemingai nesilaikant vieno ar kelių nustatytų reikalavimų;
26.6. nepasiekti suplanuoti rodikliai;
26.7. [bookmark: _Ref290379302][bookmark: _Ref291660568]nesilaikoma ISO 9001 standarto reikalavimų;
26.8. [bookmark: _Ref290379304]vidinių ir išorinių patikrinimų metu užfiksuoti KRSA darbuotojų veiklos trūkumai;
26.9. klientų ir kitų suinteresuotųjų šalių pateikti pagrįsti skundai dėl KRSA darbuotojų veiklos.
27. Pagrįstų skundų pagrindu nustatytos neatitiktys fiksuojamos žurnale, kurio forma pateikta šio aprašo 1 priede.
28. Struktūrinio padalinio vadovas ir (arba) proceso savininkas ar darbuotojas, nepriklausantis struktūriniams padaliniams, yra informuojamas apie visas jo procese, struktūriniame padalinyje ar veikloje nustatytas galimas neatitiktis, gerinimo galimybes:
28.1. KRSA KVS vidaus auditorius, vadovaudamasis šio aprašo 4 priedu, siunčia vidaus audito ataskaitą audituoto proceso savininkui ir audituotų struktūrinių padalinių vadovams bei darbuotojams, kurie nepriklauso struktūriniams padaliniams, susipažinti;
28.2. darbuotojai žodžiu, el. paštu arba raštu (laisva forma) pateikia informaciją apie galimas neatitiktis tiesioginiam vadovui ir (arba) proceso savininkui.
29. Informuotas vadovas ir proceso savininkas išnagrinėja 28 papunkčiuose nurodytą informaciją ir priima sprendimą dėl tolimesnių veiksmų. 
30. Nustatytos neatitiktys, gerinimo galimybės, fiksuojamos neatitikčių, gerinimo galimybių registravimo žurnale (toliau – Žurnalas), kurio forma pateikta šio aprašo 1 priede. Informaciją apie neatitiktis, nustatytas atliekant KRSA KVS vidaus auditą, Žurnale pateikia vidaus auditorius. Informaciją apie neatitiktis, nurodytas 28.2 papunktyje, Žurnale pateikia proceso savininkas arba vadovas. Informacija Žurnale turi būti užfiksuota ne vėliau kaip per 3 darbo dienas.
31. Užfiksavus neatitiktį, proceso savininkas ir (arba) jo paskirtas darbuotojas per nurodytą terminą atlieka neatitikties priežasčių analizę. Jeigu analizuojant neatitikties priežastis darbuotojams neužtenka kompetencijos ar įgaliojimų, proceso savininkas gali inicijuoti pasitarimą, kuriame pagal kompetenciją kviečia dalyvauti kitų struktūrinių padalinių darbuotojus ir (arba) aukštesnio lygmens vadovus. Šių neatitikčių priežastis proceso savininkas ir (arba) jo paskirtas darbuotojas fiksuoja Žurnale.
32. Analizuojant neatitikčių priežastis, taip pat yra įvertinama jų įtaka KRSA veiklai. Jeigu nustatoma, kad neatitiktis galėjo turėti reikšmingos įtakos veiklai (sukelti didelę žalą KRSA veiklai, darbuotojams, turtui, klientams ar kitoms suinteresuotosioms šalims), proceso savininkas nedelsdamas apie tai informuoja VAK.
33. VAK perduoda informaciją aukščiausiajai vadovybei, kuri priima sprendimą dėl tolesnių veiksmų. 
34. Nustačius neatitikčių priežastis, proceso savininkas ir (arba) jo paskirtas darbuotojas (prireikus – darbuotojų grupė) parenka atitinkamus korekcinius veiksmus ir (arba) koregavimą, ir (arba) prevencinius veiksmus (toliau – Veiksmai) ir formuoja užduotis. Visus įrašus apie vykdytinus Veiksmus proceso savininkas ir (arba) jo paskirtas darbuotojas fiksuoja Žurnale.
35. Proceso savininkas ir (arba) jo paskirtas darbuotojas informuoja darbuotojus, kurie turi atlikti numatytus Veiksmus, ir kontroliuoja, ar veiksmai atliekami tinkamai ir laiku. Darbuotojai, atlikę numatytus Veiksmus, apie tai informuoja proceso savininką ir (arba) jo paskirtą darbuotoją. Proceso savininkas ir (arba) jo paskirtas darbuotojas įrašus apie atliktus Veiksmus fiksuoja Žurnale.
36. Atlikus Veiksmus, įvertina jų rezultatyvumą:
36.1. vidaus auditoriai įvertina Veiksmus, susijusius su atliekant vidaus auditą nustatytomis neatitiktimis; 
36.2. pagal šio aprašo 28 p. nuostatas informuotas proceso savininkas, struktūrinio padalinio vadovas, darbuotojas, kuris nepriklauso struktūriniams padaliniams, ar kiti paskirti darbuotojai įvertina Veiksmus, susijusius su neatitiktimis, kurios nustatytos atliekant vidaus auditą. 
37. Priklausomai nuo nustatytos neatitikties pobūdžio, rezultatyvumas gali būti vertinamas praėjus įvairiam laiko tarpui (nuo vieno iki kelių mėnesių arba atliekant kitą auditą). Atitinkamai sprendimą, kada vertinti rezultatyvumą, priima vidaus auditoriai, proceso savininkas, struktūrinio padalinio vadovas, darbuotojas, kuris nepriklauso struktūriniams padaliniams, ar kiti paskirti darbuotojai pagal šio aprašo 37 p. nustatytus atvejus. Veiksmai laikomi rezultatyviais, jeigu atlikus patikrinimą nustatoma, kad neatitiktis nesikartoja. Veiksmų rezultatyvumą vertinęs darbuotojas įrašus apie rezultatyvumą fiksuoja Žurnale. Ne rečiau kaip kartą per metus proceso „P2. Veiklos gerinimo valdymas“ savininkas peržiūri Žurnalo įrašus, kontroliuoja, ar tinkamai vykdomas rezultatyvumo vertinimas ir atliekami Veiksmai nustatytais terminais. 
38. Tais atvejais, kai Veiksmai buvo nerezultatyvūs, proceso savininkas arba vidaus auditoriai informuoja apie tai VAK. VAK kartu su proceso savininku aiškinasi, kodėl Veiksmai buvo nerezultatyvūs (pvz., buvo netinkamai nustatytos neatitikties priežastys, netinkamai parinkti ar netinkamai įgyvendinti Veiksmai). Prireikus gali būti atliekama pakartotinė neatitikties priežasčių analizė, parenkami kiti Veiksmai. VAK ir proceso savininkui neišsprendus situacijos, VAK gali kreiptis dėl sprendimo į aukščiausiąją vadovybę.

ANTRASIS SKIRSNIS
GERINIMO GALIMYBIŲ VALDYMAS


39. KRSA veiklos gerinimo galimybių iniciavimą ir įgyvendinimą skatina KRSA aukščiausioji vadovybė, skiriant reikiamus išteklius, rodant asmeninį pavyzdį, užtikrinant atitinkamus procesus ir metodus, įskaitant, bet neapsiribojant: pagal poreikį procesų analizei ir gerinimo galimybių nustatymui inicijuojamą darbuotojų veiklos sąrašų pildymą ir analizę (žr. šio aprašo 5−7 priedus) ir sistemiškai taikomą LEAN projekto metu KRSA įdiegtą vidinio kliento (darbuotojų) grįžtamojo ryšio metodą Kaizen Teian[footnoteRef:7]. KRSA aukščiausioji vadovybė sudaro palankias sąlygas visiems darbuotojams ir suinteresuotosioms šalims aktyviai dalyvauti gerinant KRSA veiklą, teikiant KRSA veiklos tobulinimo pasiūlymus, organizuoja šių pasiūlymų objektyvų įvertinimą ir efektyvų įgyvendinamą. [7:  Kaizen Teian (darbuotojų skatinimo teikti ir įgyvendinti veiklos tobulinimo pasiūlymus) metodo esmė – maži, palaipsniui vykstantys pokyčiai, kurie leidžia pasiekti didelių kokybinių pokyčių atliekant tam tikras užduotis / funkcijas.] 

40. Nustatytos gerinimo galimybės fiksuojamos Žurnale, kurio forma pateikta šio aprašo 1 priede.
 
VI SKYRIUS
VADYBOS VERTINAMOJI ANALIZĖ
 
41. Ne rečiau kaip kartą per metus KRSA atliekama VVA. Prireikus gali būti atlikta ir neeilinė VVA.
42. VVA įvestiniai duomenys, skirti KRSA KVS įvertinti:
42.1. išorės ir vidaus veiksnių analizės rezultatai, suinteresuotųjų šalių analizės rezultatai ir (arba) pokyčiai šiose srityse, galintys turėti įtakos KRSA KVS ir KRSA veiklai;
42.2. kokybės politikos, apibrėžtos Piliečių chartijoje, tinkamumas pasikeitus atitinkamoms sąlygoms (pvz., veiklos pokyčiai, teisės aktų reikalavimų pokyčiai ir t. t.);
42.3. veiklos rodiklių pasiekimo įvertinimas;
42.4. rizikų valdymo vertinimas;
42.5. KRSA KVS audito rezultatai (vidaus ir išorės);
42.6. skundai, grįžtamasis ryšys iš suinteresuotųjų šalių;
42.7. Veiksmų būklė;
42.8. informacija apie gerinimo galimybių įgyvendinimą;
42.9. informacija apie atliktus veiksmus, kurie buvo numatyti per praėjusią VVA.
43. VAK surenka ir pateikia apibendrintą VVA reikalingą informaciją.
44. VAK ne vėliau kaip prieš 5 dienas iki VVA posėdžio informuoja visus numatomus posėdžio dalyvius apie posėdžio vietą, laiką ir darbotvarkę. Paprastai posėdyje dalyvauja KRSA aukščiausioji vadovybė. Jeigu reikia, gali būti kviečiami ir kiti KRSA darbuotojai.
45. Gavę pranešimą el. paštu apie numatomą posėdį, jo dalyviai gali per 5 dienas, bet ne vėliau kaip 1 dieną iki posėdžio pradžios, pateikti pasiūlymus VAK dėl posėdžio darbotvarkės pakeitimo ir (arba) papildymo. 
46. Posėdžiui pirmininkauja meras, sekretoriumi skiriamas VAK arba Savivaldybės tarybos posėdžių sekretorius.
47. VAK pristato posėdžio dalyviams apibendrintą informaciją apie KRSA KVS, aptariami visi šio aprašo 43 punkte išvardyti įvestiniai duomenys. 
48. Atliekant VVA įvertinamas kokybės politikos, apibrėžtos Piliečių chartijoje, tinkamumas esamoje situacijoje, peržiūrimi / aptariami, jeigu reikia, koreguojami tikslai ir (arba) jų rodikliai, siektinos reikšmės ir priemonės tikslų pasiekimui. Taip pat analizuojami sprendimai ir veiksmai, susiję su kitų KRSA KVS elementų gerinimu, procesų rezultatyvumo ir efektyvumo didinimu, suinteresuotųjų šalių poreikių tenkinimu, išteklių poreikiu.
49. VAK arba Savivaldybės tarybos posėdžių sekretorius rengia posėdžio protokolą. 
50. Procesų savininkai susipažįsta su VVA protokolu ir yra formuojamos užduotys pagal VVA metu priimtus sprendimus.
51. Remiantis VVA metu priimtais sprendimais, VAK registruoja Veiksmus (apimant atsakingus asmenis ir terminus) Žurnale ir kontroliuoja Veiksmų įgyvendinimą. 
52. Informacija apie atliktus Veiksmus teikiama aukščiausiajai vadovybei ir analizuojama kitos VVA metu, nebent būtų numatytas kitas terminas. 
 
VII SKYRIUS
BAIGIAMOSIOS NUOSTATOS 

53. Su proceso aprašu darbuotojai supažindinami DBSIS dokumentų valdymo sistemoje.
_______________________

